Publication: Magyar Közlöny
Issue: MK-2011-145 (Year: 2011, Number: 145)
Era: contemporary
Section: nyilvántartásáról szóló 1992. évi LXVI. törvény (a továbbiakban: Nytv.) szerint bejelentett lakóhellyel rendelkezik,”
Paragraph Index: 251

3. § Az R. 5/A. § (2) bekezdése helyébe a következõ rendelkezés lép: „(2) A gyermektelen fiatal házaspár két születendõ gyermek, egygyermekes fiatal házaspár további egy születendõ gyermek vállalása esetén hitelintézet útján – a hitelintézet által megfelelõnek minõsített ingatlanfedezet biztosítása esetén – jogosult a megelõlegezõ kölcsön igénybevételére. A gyermekvállalás teljesítésére vonatkozó határidõ, egyben a megelõlegezés idõtartama egy gyermek esetében 4 év, két gyermek esetében 8 év. A gyermekvállalás határidõig történõ igazolt teljesítése esetén a megelõlegezõ kölcsönnek az 5. § (4) bekezdése szerinti összegét az állam a hitelintézet részére közvetlenül megfizeti; ezzel az igénylõ házaspár a kedvezményt igénybe vevõnek minõsül. A megelõlegezõ kölcsönszerzõdés lakásépítési (vásárlási) kedvezménnyé alakítása céljából a lakásépítési (vásárlási) kedvezményre szerzõdést kellkötni. A megelõlegezõkölcsönigénybevételéreirányuló szerzõdésnektartalmazniakell az igénylõ fiatal házaspár hozzájárulását ahhoz, hogy a gyermekvállalás teljesítését a Kincstár – a kincstári családtámogatási adatbázisban már rendelkezésre álló, és a hitelintézet által szolgáltatott adatokat összevetve – megállapítsa, valamint errõl a hitelintézetet tájékoztassa. Amennyiben az igénylõ házaspár nem tesz eleget a megelõlegezõ kölcsönszerzõdést lakásépítési (vásárlási) kedvezménnyé alakító szerzõdéskötési kötelezettségének, úgy a hitelintézet levélben felszólítja a támogatott személyt, hogy a szerzõdéskötésnek a felszólítás szerinti 15 napos határidõn belül tegyen eleget. Ennek elmulasztása esetén – amennyiben a támogatott személy a hitelintézetnél a szerzõdés létrejötte ellen nem emel kifogást – a szerzõdés a felszólítást követõ 16. napon létrejön és a hitelintézet a Magyar Állam javára szóló jelzálogjogot valamint elidegenítési és terhelési tilalmat az ingatlan-nyilvántartásba bejegyezteti.”

Source: https://magyarkozlony.hu/hivatalos-lapok/75007ad66b0d488291808eab0d88a7db7f55e0b1/dokumentumok/3b76bea42a31507892c54f4c185f275ed120dd1f/letoltes